સચિન તેંડુલકરના દીકરા અર્જુન તેંડુલકર અંગે વાયરલ થયેલા એક મેસેજે સોશિયલ મીડિયામાં જબરદસ્ત ચર્ચા શરુ કરી. મેસેજમાં દાવો કરવામાં આવી રહ્યો હતો કે 1000 થી વધુ રનનો વિશ્વ રેકોર્ડ બનાવનાર પ્રણવ ધનાવડેની જગ્યાએ સચિનના દીકરાને અંડર-16 ટીમમાં જગ્યા આપી દેવાઇ છે. એવુ પણ કહેવામાં આવ્યુ કે આવુ માત્ર સચિનના પ્રભાવને કારણે થયુ છે. જો કે સત્ય એ હતુ કે પ્રણવના રેકોર્ડ પહેલા જ અંડર-16 ટીમની પસંદગી થઇ ગઇ હતી અને તેમાં અર્જુનને જ્ગ્યા મળી ચૂકી હતી. આ વિશે પ્રણવના પિતાએ પણ જણાવ્યુ કે સોશિયલ મીડિયામાં ખોટી જાણકારી શેર થઇ રહી છે. વેસ્ટ ઝોન અંડર-16 ટીમમાં અર્જુનની પસંદગી બોલિંગ ઓલરાઉંડર તરીકે થઇ હતી.